kaerle etc. doen condt allen luyden nu ende naemaels wesende
dat wy ontfangen hebben die oetmoedige supplicatie van reynier
vanden kerck hove inhoudende hoe dat hy suppliant ende zyn ouders
hebben hen meestendeel altyt gehouden binnen onsen stadt van leeuwe
ende want de voirs. ouders vanden suppliant altyt die iacht tot leeuwe
gehouden hebben zoe heeft die voirs. suppliant nae huere aflivicheyt die
voirs. iacht gecontinueert ende hem altyt wel ende eerlyck gedragen sonder
yemant zyns wetens gec te cort gedaen te hebben nu is waer dat
ontrent drie oft vier zesse offt zeven maenden geleden die voirs. suppliant is op een
morgenstont mit honden ende trompen ter iacht gegaen mit sekeren
geselscape gelyck hy gewoenlyck is geweest te gaene ende commende
op een cleyn bossch geheeten cleyn roome gelegen int lant van ludick
heeft zyn honden aldaer ontcoppelt om te iagene nae hazen ende vossen
zoe verre hy daer eenige fortune hadde gevonden ende volgende zyn
honden ende hem vindende op eenen bossch daer een plaetse staet geheeten die
wolfseycke zoe heeft hij in hem selven gemerct dat te vergeefs was
hy meer iagen soude zoe is hy mit zynen honden getrocken nae castel$
om al soe den rechten wech nae huys te comene gelyck hy te voeren altyd
gewoenlyck was van doene ende passerende duer ende over de heerlicheyt $
bedervelt oyc gelegen int tvoirs. lant van ludick zoe is die heere van
bedervelt gecomen aen den suppliant hem vragende wat hy over zyn heerlicheyt
te comen hadde met zynen honden daerop die suppliant antwoirdende
quetelyck seyde joncker wy passeren onsen rechten wech nae huys $
comen van iagen ende die honden zyn al moede zy hebben drye oft vier
dagen uuytgeweest seggende tot dyen wy en suecken egheen co$$en coninen? noch
oyck om eenige schade off leet te doene daerop die voirs. heere van bedervelt
seyde totten suppliant met eenen grammen ende evelen moeden ic en passe op $
busse oft lange spies nyet daerop die suppliant hem verantwoirdende seide
joncker die en dragen wij op u nyet oft op yemande anders maer wy gaen
als iagers toebehoirt daer toe vuegende oyc en hebben wy egheen vier ende
zyn alsoe van malcanderen gescheyden ende is die voirs. suppliant alsoe voirts
zynen geselschape gegaen ende passerende over de heyde tot aen die
rinckbosch aldaer een huys staet daermen bier vercoopt zoe is die voirs.
suppliant met zijn honden die achtergebleven waeren ende binnen middel
tijde dat die voirs. suppliant aldaer sat soe is een van zynen besten honden aldaer
comen geloopen die zeere int hooft gewont was daer af die voirs. suppliant
nyet alleen droeve maer zeer gram ende gestoort was conjecturerende dat die
voirs. heere van bedervelt tselve gedaen hadde oft doen doene want deselve
hont van daer quam geloopen ende mits dyen seide de voirs. suppliant totten ge$
die by hem waeren dat heeft die heere van bedervelt oft zyn knechten gedaen
ic gelove hen dierste die ic van hen beyden zien sal ic sals hem oyck zoe
vele geven wat moegen die arme beesten hen mesdaen hebben ende $
daernae die dienere vanden voirs. heere van bedervelt geheeten joachim cle$
wesende binnen onsen stad van leeuwe daerop die suppliant vermoeyde dat hy
selve zynen hont gequetst hadde is die voirs. suppliant tot hem gecomen
seggende in effecte dese oft gelycke woirden landtsman hoe compt dat$
mynen hont soe gequetst hebt daer op die voirs. joachim seyde dat hyt $
gedaen en hadde daerop die voirs. suppliant replicerende zeyde dat ghy
doet ghij wetet wel ende ghy hebbet gedaen die lestmale doen wy doer
bedervelt quamen daer op die voirs. joachim anderwerff zeyde dat hys
nyet gedaen en hadde seggende ic en hadde egheen mess daer op die voirs.
suppliant persisterende antwoirdende seyde ghy lieght daeraen daer op die
voirs. joachim seyde ghy lieght selve daer aen daer aff die voirs. suppliant
geinflamineert ende verhit wesende sloech mit zyn vuyst nae hem maer die
selve joachim schuddet aff ende mits dienterde die voirs. suppliant achterweerts
ende track zyn lanck mess dwelck hy aen zijde gegort hadde ende van
gelycken dede die voirs. joachim ende sloegen drye oft vier slagen mit
hueren messen deen tegen dandert ende in tselve gevecht die voirs. suppliant
quetste den voirs. joachim in zijnen arm ontrent den ellenbooge ende zyn
alsoe van malcanderen gescheyden ende die voirs. joachim is gegaen ten huyse
van eenen meester om gecureert te werdene ende want ter kennissen vanden
suppliant zindert is gecomen geweest dat die voirs. joachim te voeren was
grootelyck gequetst ende gewont int hooft van eenen anderen persoenen daeraf hy
langen tyt tot sint truyden te meesteren hadde gegaen zoe heeft die voirs.
suppliant by der stadt chirurgijn van leeuwe ende noch eenen anderen experten
meester in presentien van goede luyden den selven joachim doen visiteren om te
siene oft die voirs. quetsuere van den ellenboge letael oft een doode wonde
was oft nyet diewelcke naede visitatie ende hebbende met malcanderen
gecommuniceert hebben bevonden dat die selve wonde nyet letael oft
doodelyck en was maer hebben bevonden dat die wonde die hy te voeren
int hooft hadde qualyck gecureert was ende geheelick geapostumeert
ende want die voors. joachim is binnen veerthien dagen oft daeromtrint
naede voirs. quetsuere op den arm aflivich geworden soe is die voirs.
wonde int hooft open gedaen byde gezworenen chirurgyns voere meyere
ende scepenen onsen voirs. stadt van leeuwe ende selve bevonden van binnen zeere
qualyck gedisponeert zoe dat die voirs. meesters hebben vercleert dat die
selve aflivige vanden voirs. wonde inden ellenboge egeen noot en hade
vanden lyve noch en soude gehadt hebben en hadden hy anders nyet gewond
geweest ende die heete febres daerby gecregen zoe dat die voirs. joachim
ontwysselyck vander voirs. wonde ontrent den ellenboge egheen noot
nyet en is aflivich geworden dwelc oyc wel apparent is want
hebben die voirs. chirurgyns die voirs. wonde int hoot voer onsen voirs. $
ende scepenen van leeuwe oepen gesneden ende hebben de selve soe qualyck
gedisponeert ende vol etters ende vulnisse bevonden dat se qualyck rotie$
nyettemin die voirs suppliant beduchtende rigeur van justicien heeft hem
geabsenteert uuyt onsen lande van brabant inden welcken hy nyet en soude
derren gaen oft verkeren ten waere dat onse gratie ende misericordien
hierop worde geextendeert alsoe hy suppliant seegt ons daerom
oetmoedelyck biddende waeromme zoe eest dat wy desen
aengesien geneycht wesende ter beden des voirs. sup reyniers van
kerckhove suppliant ende willende hem in it stuck prefereren
gratie ende misericordie voer strancheyt ende rigeur van justicien $
den selven suppliant inden gevalle als boven quytgeschonden geremitteert
ende vergeven schelden quyte remitteren ende vergeven uuyt zunderlinger gracie
by desen onsen brieve tfeyt ende dootslach boven geruert mitgaders alle offencie
ende bruecke corporele ende criminele daer inne hy ter causen voirscreven
mits dat daeraen cleven mach tegen ons ende justicie mesdaen ende mes$
mach hebben ende hebben hem daer af wedergestelt ende gerestitueert
stellen weder ende restitueren tot zynen goeden name fame ende geruchte
onsen voirs. lande ende hertoochdomme van brabant ende allen anderen onsen
landen ende heerlicheyden ende tot zynen onverbuerde goeden indyen hy $
onder ons heeft gelyck ende in alder manieren zoe hy was voer de
toecoempst vanden voirs. feyte imponerende hierop een eeuwich geswych
onsen procureur generael in brabant ende allen anderen onsen justicieren ende
officieren wye zy zyn satisfactie ende beternisse eerst ende voer al ged$
der partie geinteresseerde indyen die noch nyet gedaen en zij ende eenige $
toe staet civilick alleenlyck behoudelyck dat die voirs. suppliant
gehouden sal zijn tvoirs. feyt tegen ons te beteren civilyck nae gelegentheyt
vander saken ende faculteyt van zyn goeden met oyc te betalen de costen
van justicien hieromme alrede gedaen oft te doene alles ter taxatien
ende moderatien van onsen lieven ende getrouwen den cancellier ende he$
van onsen raede in brabant die wy daer toe gecommitteert hebben
ende commiteren by desen ontbieden daerom ende bevelen den
selven onsen cancellier ende raedtsluyden dat voer hen geroepen de
# sy hier aff verantword
byden ontfanger vanden
exploiten
ghene die daerom behoiren gheroepen te zyne zy procederen
wel ende duechdelyck ter verifficatie ende interinement van desen ende
totter taxatie ende moderatie vanden voirs. amende ende costen alsoe zy
zullen bevinden behoirende welck interinement de voirs. suppliant gehouden sal
syn te versuecken ende hem in persoene te presenteren in onsen voirs. raede
binnen eenen jaere naestcomende op te pene van te verbuerene deffect van
desen ende dat gedaen ende selve civile boete ende costen van justicien
getaxeert ende betaelt zynde in handen vanden genen dien dat behoiren
sal zy onse voirs. procureur generael in brabant ende alle andere onse rechteren
justicieren officieren ende ondersaten iegewoirdige ende toecomende
dien dit aengaen sal mogen huere stedehouderen ende een yegelycke
van hen besundere soe hem toebehoiren sal doen laeten ende gedoigen
den voirs suppliant van desen onsen iegewoirdiger gracien remissien ende
pardoenen ende van allen den inhouden van desen inder vuegen ende manieren
voere verhaelt rustelyck vredelyck volcomemyck ende eeuwelyck
genijeten ende gebruycken zonder hem te doene noch te laeten geschieden
nu noch in toecomende tyden eenich hinder letsel oft moyenisse aen
lyve noch aen goeden ter contrarien maer indyen zyn lyff oft eenige
van zynen goeden daerom gearresteert becommert oft belet waeren
dat zy die setten ende stellen oft doen setten ende stellen terstont ende
zonder vertreck tot geheelder ende volcome,der delivrancie want ons
alsoe gelieft ende ten eynde dat dit vast ende gestadich blyve tot
eeuwygen dagen zoe hebben wy onsen zegel hier aen doen hangen
behoudelyck in anderen dingen onsen rechte ende eenen yegelycken
anderen dessyns gegeven in onser stadt van bruessele inde
maent van meye september int jaer onsheeren duysent vyffhondert ende
achtendertich ende van onsen keyserycke txixe ende van onsen rycken
van castillien etc. txxiiie aldus stont gescreven opte plycke byden
keyser in zynen raede ende geteekent boudewyns noch stont
gescreven op te zelve plycke visa registrata
gecollacionneert tegens die
originale brieven by my
decock